Cicles de conferències | Pàgina 6 | Emblecat
Emblecat presenta Diàlegs d’art al Foment Martinenc: ‘La Càrrega’ de Ramon Casas: crònica de la violència al segle XIX a càrrec de la doctora Laura Casal-Valls. L’any 1899 Ramon Casas pintà un quadre carregat de significat. La Càrrega és el viu retrat de la violència de classes que es vivia a Catalunya a les darreries de segle XIX, en un moment de canvis bruscs i de tensions socials que convertirien a Barcelona en la “Rosa de Foc”. En aquesta conferència es farà una anàlisi estilística i de context de l’obra, i es descobrirà que, ben mirat, potser les coses no han canviat tant.
Data: Dilluns 31 de març de 2014
MARIÀ FORTUNY VERSUS LA BATALLA DE TETUAN
Diàlegs d’Art al Foment Martinenc: Marià Fortuny versus La batalla de Tetuan, a càrrec de José Antonio Ortiz.
La gran tela inacabada, La batalla de Tetuan (1863-1865) pintada per Marià Fortuny, ha esdevingut una icona d’aquest artista conservada al Museu Nacional d’Art de Catalunya. Partint d’aquesta peça ens endinsem en altres de les seves obres marcades per l’orientalisme i la pinzellada preciosista del reusenc.
Un gran quadre és només l’excusa per parlar d’una carrera artística rica i fecunda truncada per la seva mort.
Data: Dilluns 17 de març
Édouard Manet: Le Déjeuner sur l’herbe (1863) i Retrat d’Émile Zola (1868)
Emblecat presenta als Diàlegs d’art del Foment Martinenc: Le Déjeuner sur l’herbe (1863) i Retrat d’Émile Zola (1868) d’Édouard Manet a càrrec de l’historiador de l’art Sebastià Sánchez Sauleda.
Manet (1832-1883), iniciador de l’impressionisme, va causar un veritable escàndol quan presentà Le Déjeuner en públic. En el transcurs de la conferència analitzarem ambdues obres, explicarem els motius que causaren aquesta polèmica i abordarem la relació existent entre elles.
Data: Dilluns 3 de març de 2014
Charles Deering, Ramon Casas i el Palau Maricel
Emblecat presenta al Foment Martinenc la conferència: Un col·leccionista nord-americà a Catalunya: Charles Deering, Ramon Casas i el somni del Palau Maricel de Sitges a càrrec de l’historiador de l’art Sebastià Sánchez Sauleda.
Charles Deering (1852-1927), industrial nord-americà, descobrí Sitges en 1909 de la mà de Ramon Casas. Allí decidí bastir el Palau Maricel on reuní una important col·lecció d’art hispànic. En el transcurs de la conferència explicarem la gènesi del projecte, mostrarem les principals obres que formaren part de la col·lecció i desvetllarem els motius que conduïren a la seva dissolució en 1921.
Caravaggio – Amor victoriós, a càrrec d’Anna Vallugera.
Data: Dilluns 27 de gener
Activitats associats investigadors, Cicles de conferències, Col·laboracions, Informacions destacades, Memòria 2014
El llenguatge de las vanitas en Antonio Pereda
Diàlegs d’Art al Foment Martinenc: El llenguatge de las vanitas en Antonio Pereda, a càrrec de José Antonio Ortiz.
Com han parlat els éssers humans de la mort? Una mirada general a la iconografia funerària en occident ens permet repassar emblemes i símbols que ens amaguen el sentit tràgic del món, de les postrimeries, de la vanitat de la vida humana. Al llarg de la història de l’art trobem exemples d’aquesta preocupació com seria el gènere de la vanitas amb els exemples del pintor Antonio Pereda, les decoracions efímeres per la mort d’un personatge il·lustre o el treball escultòric dedicat a marcar sepultures i cementiris.
Data: Dilluns 13 de gener
La Lotja de Mar. La evolució arquitectònica barcelonina, a càrrec d’Anna Vallugera.
Data: Dilluns 16 de desembre
La màquina de cosir: de l’alliberament a l’esclavitud
La màquina de cosir: de l’alliberament a l’esclavitud, a càrrec de Laura Casal-Valls.
La màquina de cosir revolucionà no només la manera de produir el vestit i la moda sinó que a més va revolucionar l’ofici de modista. Però què va suposar per a la dona? quines en foren les veritables conseqüències? Es tractà d’una alliberació per a les treballadores de l’agulla o més aviat d’una nova eina per esclavitzar-les? En aquesta conferència, propera a Santa Llúcia, es farà un recorregut per la història d’aquest artefacte i una lectura social de la seva aparició a les cases catalanes.
Data: Dimecres, 11 de desembre